open-index/open-wikipedia-markdown huggingface dataset:
ตำบลกะฮาด

**กะฮาด** เป็นตำบลหนึ่งในอำเภอเนินสง่า จังหวัดชัยภูมิ ตั้งอยู่ห่างจากที่ว่าการอำเภอเนินสง่าประมาณ 12 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลกะฮาด 

## ที่ตั้งและอาณาเขต
* **ทิศเหนือ**	ติดต่อกับตำบลบ้านค่าย (อำเภเมืองชัยภูมิ)
* **ทิศใต้** ติดต่อกับตำบลตาเนิน (อำเภอเนินสง่า)
* **ทิศตะวันออก** ติดต่อกับอำเภอบ้านเหลื่อม (จังหวัดนครราชสีมา)
* **ทิศตะวันตก** ติดต่อกับตำบลหนองฉิม (อำเภอเนินสง่า) และตำบลละหาน (อำเภอจัตุรัส)

## การปกครอง
ตำบลกะฮาด แบ่งการปกครองออกเป็น 10 หมู่บ้าน คือ

* หมู่ที่ 1 บ้านกะฮาดน้อย
* หมู่ที่ 2 บ้านท่าพุทรา
* หมู่ที่ 3 บ้านไร่ลำชี
* หมู่ที่ 4 บ้านหนองตาโพธิ์
* หมู่ที่ 5 บ้านขี้เหล็ก
* หมู่ที่ 6 บ้านกะฮาด
* หมู่ที่ 7 บ้านหนองกระเทือง
* หมู่ที่ 8 บ้านท่าหว้า
* หมู่ที่ 9 บ้านหนองไข่น้ำ
* หมู่ที่ 10 บ้านหนองดินดำ

## สถานที่สำคัญ
: **การศึกษา** 
* ศูนย์พัฒนาเด็กเล็ก
** ศูนย์พัฒนาเด็กเล็กองค์การบริหารส่วนตำบลกะฮาด บ้านหนองกระเทือง
** ศูนย์พัฒนาเด็กเล็กองค์การบริหารส่วนตำบลกะฮาด บ้านขี้เหล็ก
* โรงเรียน
** โรงเรียนบ้านขี้เหล็ก
** โรงเรียนบ้านหนองดินดำ
** โรงเรียนร่วมราษฎร์วิทยานุกูล

: **การศาสนา** 
* วัด/สำนักสงฆ์
** วัดบ้านกะฮาด
** วัดบ้านหนองไข่น้ำ
** วัดบ้านกะฮาดน้อย
** วัดบ้านไร่ลำชี
** วัดบ้านหนองตาโพธิ์
** วัดบ้านขี้เหล็ก
** วัดบ้านหนองกระเทือง
** วัดบ้านหนองดินดำ
** สำนักสงฆ์บ้านไร่ลำชี
** สำนักสงฆ์บ้านท่าหว้า
** สำนักสงฆ์โนนคอกวัว
** สำนักสงฆ์บ้านหนองตาโพธิ์
** สำนักสงฆ์สามหมู่บ้านบำรุง (วัดป่า)
** สำนักสงฆ์บ้านหนองดินดำ (วัดป่า)

: **การสาธารณสุข** 
* โรงพยาบาลส่งเสริมสุขภาพตำบล กะฮาด
* โรงพยาบาลส่งเสริมสุขภาพตำบล ขี้เหล็ก

## อ้างอิง

กะฮาด
กะฮาด
เหตุกราดยิงศูนย์การค้าในโคเปนเฮเกน พ.ศ. 2565

เมื่อวันที่ 3 กรกฎาคม พ.ศ. 2565 เกิดเหตุกราดยิงในศูนย์การค้าฟีลดส์ในกรุงโคเปนเฮเกน ประเทศเดนมาร์ก ส่งผลให้มีผู้เสียชีวิต 3 ราย และบาดเจ็บสาหัสอีก 4 ราย ผู้ก่อเหตุซึ่งเป็นชายชาวเดนมาร์กมีประวัติติดต่อกับระบบการรักษาพยาบาลทางจิตเวช ตำรวจระบุว่าไม่มีข้อบ่งชี้ว่าการก่อเหตุครั้งนี้เป็นการก่อการร้าย ผู้ก่อเหตุเคยถูกตั้งข้อหาฆาตกรรมสามครั้งและพยายามฆ่าเจ็ดครั้ง การกราดยิงหมู่ครั้งนี้ถือเป็นครั้งแรกในเดนมาร์กนับตั้งแต่เหตุการณ์กราดยิงในโคเปนเฮเกนใน พ.ศ. 2558

## อ้างอิง

หมวดหมู่:ประเทศเดนมาร์กในปี พ.ศ. 2565
หมวดหมู่:เหตุกราดยิงในทวีปยุโรป
เกาะมิยาเกะ

**เกาะมิยาเกะ** หรือ **มิยาเกะ-จิมะ** () เป็นเกาะภูเขาไฟ ในคาบสมุทรอิซุ ทะเลฟิลิปปิน ทางทิศตะวันตกเฉียงใต้ 180 กิโลเมตร จากกรุงโตเกียว อยู่ในเขตการปกครองของกิ่งจังหวัดมิยาเกะ ส่วนหนึ่งของโตเกียว และเป็นส่วนหนึ่งของอุทยานแห่งชาติฟูจิ-ฮาโกเนะ-อิซุ

## นิรุกติศาสตร์
มีทฤษฎีมากมายเกี่ยวกับที่มาของชื่อ “มิยาเกะ-จิมะ” ทฤษฎีหนึ่งกล่าวว่าชื่อดังกล่าวได้รับอิทธิพลจากต้นฉบับเกี่ยวกับการกำเนิดของเกาะที่เรียกว่า "มิยาเคะกิ" (三宅記) ซึ่งเขียนโดยนักบวชชินโตจากเกาะนี้ ต้นฉบับนั้นอธิบายว่าเทพเจ้ามาชิมะ (三嶋) ได้สร้างวังของตนบนเกาะแห่งนี้ หลังจากที่ได้สร้าง “บ้าน” อีกสองหลังบนเกาะใกล้เคียง โดยบ้านแต่ละหลังหันหลังให้กับวัง จึงทำให้เกิดภาพลักษณ์เหมือนเรียงกันเป็นเส้นตรง ความเชื่อนี้เป็นที่รู้จักกันในชื่อ “ทฤษฎีบ้านทั้งสาม”

สมมติฐานอีกประการหนึ่งกล่าวว่า ศาลเจ้าบนเกาะมิยาเกะจิมะมีความเกี่ยวข้องทางประวัติศาสตร์กับศาลเจ้าบนเกาะมิยาจิมะ ซึ่งตั้งอยู่ในอ่าวฮิโรชิมะ เนื่องจากยังมีข้อสันนิษฐานอื่น ๆ อีกมากมาย ต้นกำเนิดที่แท้จริงของชื่อ “มิยาเกะจิมะ” จึงไม่อาจทราบได้แน่ชัด

## ภูมิศาสตร์
เกาะแห่งนี้เป็นภูเขาไฟประเภทกรวยชั้น ที่ประกอบด้วยหินแกรนิต เกิดขึ้นในช่วงปลายยุคน้ำแข็งเพลสโตซีน เมื่อประมาณ 10,000 ถึง 2,000 ปีก่อน ชายฝั่งของเกาะมีลักษณะเป็นวงกลมโดยรอบ ความยาวประมาณ 88.3 กิโลเมตร และมีเส้นผ่านศูนย์กลางเฉลี่ยราว 8 กิโลเมตร

จุดที่สูงที่สุดของเกาะคือภูเขาโอยามะ (雄山, Oyama-san) ซึ่งเป็นภูเขาไฟที่ยังคงมีพลังและมีความสูง 759 เมตร ภูเขาลูกนี้มีบันทึกการปะทุหลายครั้งตลอดประวัติศาสตร์ โดยมีการกล่าวถึงตั้งแต่สมัยนาราในบันทึกโบราณ ในช่วง 890 ปีที่ผ่านมา มีการปะทุทั้งหมด 13 ครั้ง รวมถึง 5 ครั้งนับตั้งแต่เริ่มสมัยเมจิ การไหลของลาวาในปี 1940 คร่าชีวิตผู้คนไป 11 ราย และมีการปะทุอื่น ๆ เกิดขึ้นอีกในปี 1962 และ 1983

เมื่อวันที่ 14 กรกฎาคม ปี 2000 ภูเขาโอยามะได้เริ่มปะทุขึ้นอีกครั้ง และภายในเดือนกันยายนเกาะทั้งหมดก็ถูกอพยพอย่างสิ้นเชิง หลังจากปล่อยก๊าซภูเขาไฟอย่างต่อเนื่องเป็นเวลา 4 ปี ชาวเกาะจึงได้รับอนุญาตให้กลับมาพำนักอย่างถาวร ในวันที่ 1 กุมภาพันธ์ ปี 2005 หลังจากการปะทุครั้งนั้นมีการปล่อยก๊าซซัลเฟอร์ไดออกไซด์ออกมาจากภูเขาโอยามะอย่างต่อเนื่อง เดิมทีชาวเกาะทุกคนจำเป็นต้องพกหน้ากากกันแก๊สติดตัวไว้ตลอดเวลา อย่างไรก็ตามปัจจุบันไม่จำเป็นต้องใช้หน้ากากอีกต่อไปแล้ว แต่ยังคงมีระบบเตือนภัยที่จะส่งเสียงเตือนหากระดับก๊าซพิษในอากาศเพิ่มขึ้นอย่างรวดเร็ว 

การปล่อยก๊าซภูเขาไฟจากภูเขาไฟลูกนี้ถูกตรวจวัดโดยระบบวิเคราะห์ก๊าซหลายองค์ประกอบ (Multi-Component Gas Analyzer System) ซึ่งสามารถตรวจจับการปล่อยก๊าซล่วงหน้าก่อนการปะทุของแมกมาได้ ทำให้สามารถคาดการณ์กิจกรรมภูเขาไฟได้อย่างแม่นยำยิ่งขึ้น

## อ้างอิง


## แหล่งข้อมูลอื่น

* เว็บไซต์ทางการหมู่บ้านมิยาเกะ
* Miyakejima - Japan Meteorological Agency 

มิยาเกะ
นิภาวรรณ ทวีพรสวรรค์

**นิภาวรรณ ทวีพรสวรรค์** (เกิด 9 กุมภาพันธ์ 2512) เป็นนักร้องและนักแสดงหญิงชาวไทย โด่งดังจากการร้องเพลง ใจเธอใจฉัน ในอัลบั้ม 18 กะรัต และบท แม่น้อยหน่า ในภาพยนตร์เรื่อง แฟนฉัน (2546)

## ประวัติและอาชีพ
นิภาวรรณ ทวีพรสวรรค์ มีชื่อเล่นว่า ไก่ เกิดเมื่อวันที่ 9 กุมภาพันธ์ พ.ศ. 2512 เข้าสู่วงการจากการร่วมร้องเพลงในอัลบั้ม 18 กะรัต สังกัดค่ายนิธิทัศน์ โปรโมชั่น โดยเพลงที่สร้างชื่อเสียงให้กับเธอมากที่สุดคือเพลง ใจเธอใจฉัน ที่ร้องคู่กับ ก้อ กอบกิจ ทับทิม จากนั้นจึงได้แสดงภาพยนตร์เรื่องแรกคือภาพยนตร์เรื่อง 18 กะรัต จากการกำกับของ ศุภักษร เมื่อปี พ.ศ. 2528 โดยก็ยังจับคู่กับ ก้อ กอบกิจ จากนั้นจึงมีผลงานภาพยนตร์ตามออกมาอีก 4 เรื่องคือ รักกันเล่น ๆ (ไม่เห็นเป็นไร) กะเหรี่ยงตกดอย กะเหรี่ยงลอยฟ้า และ กะชุ่มกะชวย ก่อนจะออกจากวงการเพื่อไปศึกษาต่อ ต่อมาในปี พ.ศ. 2545 จึงได้กลับเข้าสู่วงการอีกครั้งโดยได้แสดงละครเรื่อง ตกกระไดหัวใจพลอยโจน ทาง ช่อง 3 โดยรับบทเป็น จอย ในปีถัดมาคือในปี พ.ศ. 2546 ได้ร่วมแสดงในภาพยนตร์เรื่อง แฟนฉัน ในบท แม่น้อยหน่า และมีผลงานเรื่อยมาจนถึงปัจจุบัน

ด้านชีวิตครอบครัวได้แต่งงานและมีบุตรสาวฝาแฝด 2 คนคือ เดียร์-ญาตวี และ ดิว-ญาณวี โดย ดิว-ญาณวี ได้ก้าวเข้าสู่วงการตามรอยคุณแม่คือได้แสดงละครเรื่องแรกคือเรื่อง ยมทูตกับภูตสาว ทาง ช่อง 3 เอชดี โดยได้แสดงร่วมกับคุณแม่

## ผลงาน
### ภาพยนตร์

### ละครโทรทัศน์

## อ้างอิง

น
น
หมวดหมู่:นักร้องหญิงชาวไทย
หมวดหมู่:ศิลปินสังกัดนิธิทัศน์ โปรโมชั่น
หมวดหมู่:นักแสดงอิสระชาวไทย
โบจุตสึ

**โบจุตสึ** (; ) แปลจากภาษาญี่ปุ่นได้ความหมายว่า "เทคนิคพลอง" เป็นศิลปะการต่อสู้ของการต่อสู้ด้วยไม้โดยใช้โบ อันเป็นคำภาษาญี่ปุ่นที่หมายถึงพลอง ซึ่งพลองได้รับการใช้ในศิลปะการต่อสู้แบบเอเชีย เช่น สิลัมบัม โดยเทคนิคบางอย่างเกี่ยวข้องกับการหวด, การแกว่ง และการแทงด้วยพลอง ส่วนอื่น ๆ เกี่ยวข้องกับการใช้พลองในฐานะไม้ค้ำยัน หรือเป็นอุปกรณ์สำหรับตีซึ่งประชิดตัว

ปัจจุบันนี้ *โบจุตสึ*มักจะเกี่ยวข้องกับโคบูโดของโอกินาวะหรือ*[[โคริว]][[บูโด]]*ของประเทศญี่ปุ่น โดย*โบจุตสึ*ญี่ปุ่นเป็นหนึ่งในองค์ประกอบหลักของการฝึกศิลปะการต่อสู้แบบคลาสสิก

เทคนิคการจวก, การแกว่ง และการกระแทก มักจะคล้ายกับการเคลื่อนไหวด้วยมือเปล่า ตามปรัชญาที่ว่า*โบ*เป็นเพียง "การขยายแขนขา" ด้วยเหตุนี้ จึงมักรวมโบจุตสึเข้ากับรูปแบบการต่อสู้ด้วยมือเปล่าอื่น ๆ เช่น ยิวยิตสู และคาราเต้แบบดั้งเดิม

ทั้งนี้ ในบริบทของชาวโอกินาวะ มักเรียกอาวุธว่า*คง*

## ดูเพิ่ม

* เค็นโด
* กระบี่กระบอง
* และเหว่

## อ้างอิง

หมวดหมู่:ศิลปะการต่อสู้ของญี่ปุ่น
วัดเขาจำศีล

**วัดเขาจำศีล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองโรง อำเภอพนมทวน จังหวัดกาญจนบุรี

วัดเขาจำศีล เดิมชาวบ้านเรียกกันว่า **วัดเขาพระจำศีล** ไม่ปรากฏนามผู้สร้าง จากเอกสารของวัดระบุว่าเป็นวัดเก่าที่สร้างขึ้นสมัยกรุงศรีอยุธยาตอนปลาย กรมศิลปากรเคยนำอิฐเก่าที่สร้างอุโบสถไปพิสูจน์พบว่ามีอายุไม่ต่ำกว่า 300 ปี สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2231

วัดนี้อยู่บนเส้นทางเดินทัพจากประเทศพม่าเพื่อไปกรุงศรีอยุธยา ผ่านวัดเขาจำศีลที่หนองสาหร่ายดอนเจดีย์ ระยะทางประมาณ 10 กิโลเมตร เมื่อคราวสงครามเก้าทัพ ในสมัยพระบาทสมเด็จพระพุทธยอดฟ้าจุฬาโลก เมื่อกองทัพพม่าผ่านมาประชาชนได้อพยพหนีภัยสงครามมาพักอยู่ที่บริเวณนี้ ในสมัยสงครามโลกครั้งที่ 2 บริเวณเขาจำศีลเป็นที่ตั้งและเป็นสถานที่ฝึกอาวุธและส่งเสบียงของหน่วยเสรีไทยในจังหวัดกาญจนบุรี วัดอยู่ในสภาพร้างจนเมื่อ พ.ศ. 2475 หลวงพ่อกัณฑ์ เจ้าอาวาสวัดห้วยสะพาน ได้มาจำพรรษาที่วัดร้างแห่งนี้ เมื่อช่วงสงครามโลกที่เสรีไทย มาตั้งหน่วยอยู่ที่นี่ จึงมีการอพยพพระสงฆ์และประชาชนไปอยู่ที่อยู่ที่บ้านหลุมหิน วัดเขาจำศีลมีสภาพเป็นวัดร้างอีกคราวหนึ่งจน พ.ศ. 2525 พระเป้​ เปสโต (ต่อมามีสมณศักดิ์ เป็นที่พระครูกาญจนศีลาภรณ์) ได้เข้ามาพัฒนาให้เป็นวัดที่มีพระสงฆ์จำพรรษาอยู่จนถึงปัจจุบัน วัดได้รับพระราชทานวิสุงคามสีมาเมื่อ 26 พฤศจิกายน พ.ศ. 2534

โบราณสถานที่สำคัญ ได้แก่ อุโบสถสมัยอยุธยา สภาพปัจจุบันทางวัดได้ปฏิสังขรณ์ส่วนบนของอุโบสถให้สามารถใช้ประกอบพิธีกรรมของสงฆ์ได้ โดยยังคงรักษาส่วนกำแพงที่เป็นของเดิมไว้ซุ้มประตูทางเข้ามีลักษณะคล้ายทรงใบหอก ส่วนเจดีย์บนยอดเขาจำศีลชำรุด จากการขุดหาของเก่าจนพังทลาย วัดได้สร้างมณฑปในบริเวณเดิม

## รายนามเจ้าอาวาส
* พระครูปริยัติกาญจโนบล 
* พระอธิการกัมปนาท ถิรสีโล 

## อ้างอิง

เขาจำศีล
ตำบลซับใหญ่

**ซับใหญ่** เป็นตำบลหนึ่งในอำเภอซับใหญ่ จังหวัดชัยภูมิ พื้นที่ทั้งหมดอยู่ในความรับผิดชอบของ **องค์การบริหารส่วนตำบลซับใหญ่**

## ที่ตั้งและอาณาเขต
* **ทิศเหนือ**	ติดต่อกับ ตำบลนายางกลัก (อำเภอเทพสถิต)
* **ทิศใต้** ติดต่อกับ ตำบลตะโกทอง (อำเภอซับใหญ่)
* **ทิศตะวันออก** ติดต่อกับ ตำบลท่ากูบ (อำเภอซับใหญ่)
* **ทิศตะวันตก** ติดต่อกับ ตำบลนายางกลัก (อำเภอเทพสถิต)

## การปกครอง
ตำบลซับใหญ่ แบ่งการปกครองออกเป็น 14 หมู่บ้าน คือ

* หมู่ที่ 1 ซับใหญ่
* หมู่ที่ 2 วังพง
* หมู่ที่ 3 โนนสะอาด
* หมู่ที่ 4 วังขื่อ
* หมู่ที่ 5 ซับเจริญสุข
* หมู่ที่ 6 บุฉนวน
* หมู่ที่ 7 หนองใหญ่
* หมู่ที่ 8 ตลุกคูณ
* หมู่ที่ 9 ซับห่าง
* หมู่ที่ 10 ซับใหญ่พัฒนา
* หมู่ที่ 11 หนองบัว
* หมู่ที่ 12 โนนจำปาพัฒนา
* หมู่ที่ 13 เขาดินวนา
* หมู่ที่ 14 ซับจาน

## สถานที่สำคัญ
: **การศึกษา** 
* ศูนย์พัฒนาเด็กเล็ก
** ศูนย์พัฒนาเด็กเล็กบ้านซับใหญ่
** ศูนย์พัฒนาเด็กเล็กบ้านซับเจริญสุข
** ศูนย์พัฒนาเด็กเล็กบ้านบุฉนวน
** ศูนย์พัฒนาเด็กเล็กบ้านตลุกคูณ

* โรงเรียน
** โรงเรียนซับใหญ่วิทยาคม	
** โรงเรียนบ้านซับเจริญสุข	
** โรงเรียนบ้านตลุกคูณพัฒนา
** โรงเรียนบ้านโนนสะอาด	
** โรงเรียนบ้านบุฉนวน
** โรงเรียนบ้านวังพง

: **การศาสนา** 
* วัด 8 แห่ง
* สำนักสงฆ์/ศูนย์ปฏิบัติธรรม 16 แฟ่ง 

: **การสาธารณสุข** 
* โรงพยาบาลซับใหญ่ ขนาด 30 เตียง 1 แห่ง
* โรงพยาบาลส่งเสริมสุขภาพบุฉนวน

## อ้างอิง

ซับใหญ่
ซับใหญ่
ตำบลท่ากูบ

**ท่ากูบ** เป็นตำบลหนึ่งในอำเภอซับใหญ่ จังหวัดชัยภูมิ ตั้งอยู่ห่างจากตัวอำเภอซับใหญ่ประมาณ 12 กิโลเมตร พื้นที่ทั้งหมดอยู่ในความรับผิดชอบของ **องค์การบริหารส่วนตำบลท่ากูบ**

## ที่ตั้งและอาณาเขต
* **ทิศเหนือ**	ติดต่อกับ ตำบลตะโกทอง (อำเภอซับใหญ่)
* **ทิศใต้** ติดต่อกับ ตำบลหนองโดน (อำเภอจัตุรัส)
* **ทิศตะวันออก** ติดต่อกับ ตำบลกุดน้ำใส (อำเภอจัตุรัส)
* **ทิศตะวันตก** ติดต่อกับ ตำบลซับใหญ่ (อำเภอซับใหญ่)

## การปกครอง
ตำบลท่ากูบ แบ่งการปกครองออกเป็น 12 หมู่บ้าน คือ

* หมู่ที่ 1 ท่ากูบ	
* หมู่ที่ 2 โป่งเกตุ
* หมู่ที่ 3 วังขอนสัก	
* หมู่ที่ 4 วังกุง	
* หมู่ที่ 5 ซับสายออ	
* หมู่ที่ 6 ท่าชวน	
* หมู่ที่ 7 ห้วยส้มป่อย	
* หมู่ที่ 8 วังรัง	
* หมู่ที่ 9 ซับสมบูรณ์	
* หมู่ที่ 10 โนนสมบูรณ์
* หมู่ที่ 11 ซับน้ำใส	
* หมู่ที่ 12 วังอุดม

## สถานที่สำคัญ
: **การศึกษา** 
* โรงเรียน
** โรงเรียนบ้านท่ากูบ
** โรงเรียนบ้านท่าชวน
** โรงเรียนบ้านโป่งเกต
** โรงเรียนบ้านวังกุง
** โรงเรียนบ้านวังขอนสัก
** โรงเรียนบ้านวังขอนสัก สาขาซับสายออประชาอุปถัมภ์

: **การศาสนา** 
* วัด/สำนักสงฆ์/ศูนย์ปฏิบัติธรรม
** วัดท่ากูบ 
** วัดบ้านโป่งเกต
** วัดบ้านวังรัง
** วัดวังอุดม (ถ้ำสลักได)
** วัดซับสายออ
** วัดวังขอนสัก
** วัดวังกุง

: **การสาธารณสุข** 
* โรงพยาบาลส่งเสริมสุขภาพตำบลท่ากูบ

## อ้างอิง

ท่ากูบ
ท่ากูบ
ตำบลตะโกทอง

**ตะโกทอง** เป็นตำบลหนึ่งในอำเภอซับใหญ่ จังหวัดชัยภูมิ ตั้งอยู่ห่างจากตัวอำเภอซับใหญ่ประมาณ 12 กิโลเมตร พื้นที่ทั้งหมดอยู่ในความรับผิดชอบของ **องค์การบริหารส่วนตำบลตะโกทอง**

## ที่ตั้งและอาณาเขต
* **ทิศเหนือ**	ติดต่อกับ ตำบลซับใหญ่และตำบลท่ากูบ (อำเภอซับใหญ่)
* **ทิศใต้** ติดต่อกับ ตำบลหนองโดน (อำเภอจัตุรัส) และตำบลบ้านชวน (อำเภอบำเหน็จณรงค์)
* **ทิศตะวันออก** ติดต่อกับ ตำบลท่ากูบ (อำเภอซับใหญ่) และตำบลหนองโดน (อำเภอจัตุรัส)
* **ทิศตะวันตก** ติดต่อกับ ตำบลซับใหญ่ (อำเภอซับใหญ่)

## การปกครอง
ตำบลตะโกทอง แบ่งการปกครองออกเป็น 11 หมู่บ้าน คือ

* หมู่ที่ 1 เขื่อนลั่น
* หมู่ที่ 2 โสกหอยขม
* หมู่ที่ 3 หนองนกเขียน
* หมู่ที่ 4 ห้วยเจริญผล
* หมู่ที่ 5 ตะโกทอง
* หมู่ที่ 6 ซับใหม่
* หมู่ที่ 7 หนองยางพัฒนา
* หมู่ที่ 8 ตะโกทอง
* หมู่ที่ 9 กลุ่มสูง
* หมู่ที่ 10 ทุ่งกระถินพัฒนา
อหมู่ที่ 11 หนองประดู่พัฒนา

## สถานที่สำคัญ
: **การศึกษา** 
* โรงเรียน
** โรงเรียนบ้านเขื่อนลั่น	
** โรงเรียนบ้านซับใหม่	
** โรงเรียนบ้านหนองนกเขียน	
* โรงเรียนเอกชน
** โรงเรียนโบว์มอนท์ร่วมพัฒนา

: **การศาสนา** 
* วัด/สำนักสงฆ์/ศูนย์ปฏิบัติธรรม
** วัดหนองยางพัฒนา
** วัดซับใหม่
** วัดตะโกทองวนาราม

: **การสาธารณสุข** 
* โรงพยาบาลส่งเสริมสุขภาพตำบลตะโกทอง

## อ้างอิง

ตะโกทอง
ตะโกทอง
วัดคงคาราม (จังหวัดฉะเชิงเทรา)

**วัดคงคาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปะกง อำเภอบางปะกง จังหวัดฉะเชิงเทรา ที่ดินตั้งวัด 15 ไร่ 2 งาน 92 ตารางวา มีพระครูเขมาภิราม เจ้าคณะตำบลบางปะกง เป็นเจ้าอาวาสรูปปัจจุบัน

วัดคงคาราม ชาวบ้านเรียกว่า **วัดบน** เป็นวัดเก่าแก่สมัยอยุธยาคู่กับตำบลบางปะกง ปรากฏหลักฐานจากศิลปะของอุโบสถ ตั้งวัดเมื่อ พ.ศ. 2439 ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2540 ศาลาการเปรียญของวัดเคยใช้เป็นที่ว่าการอำเภอบางปะกง มีโรงเรียนพระปริยัติธรรม แผนกธรรมเปิดสอนเมื่อ พ.ศ. 2490 พระบาทสมเด็จพระจุลจอมเกล้าเจ้าอยู่หัวเคยเสด็จมาประทับเสวยพระกระยาหารกลางวันที่วัดนี้

อุโบสถหลังเก่า (วิหาร) มีขนาดกว้าง 8.10 เมตร ยาว 18.10 เมตร เป็นอาคารคอนกรีตเสริมเหล็ก ด้านข้างของอุโบสถมีเสาด้านละ 6 ต้น ด้านหน้ามีเสาจำนวน 4 ต้าน หลังจั่วสองชั้น ปูชนียวัตถุคือ *หลวงพ่อโต* เป็นพระพุทธรูปปูนปั้น ลงรักปิดทอง ขนาดหน้าตักกว้าง 49 นิ้ว สูงประมาณ 15 เมตร เป็นศิลปะสมัยอยุธยาตอนปลาย ปางสมาธิ ประดิษฐานอยู่ในวิหาร

## อ้างอิง

คงคาราม
รากอักษรจีนที่ 61

**รากอักษรที่ 61** หรือ **รากอักษรใจ** () หมายถึง **"[[หัวใจ]]"** เป็นหนึ่งใน 34 รากอักษรที่เขียนโดยใช้ 4 เส้น จากรากอักษรคังซีทั้งหมด 214 ตัว

หากปรากฏทางซ้ายของอักษร รากอักษรจะแปลงรูปเป็น  อันประกอบด้วยสามขีด หากปรากฏส่วนล่างของอักษร บางครั้งอาจแปลงรูปเป็น 

ใน *[[Kangxi Dictionary|พจนานุกรมคังซี]]* มีอักษร 1,115 ตัวจาก 40,000 ตัวที่ประกอบด้วยรากอักษรนี้

## วิวัฒนาการ

ไฟล์:心-oracle.svg|อักษรกระดูกเสี่ยงทาย
ไฟล์:心-bronze.svg|อักษรจารึกสัมริด
ไฟล์:心-bigseal.svg|อักษรตราใหญ่
ไฟล์:心-seal.svg|อักษรตราเล็ก


## อักษรที่แตกมาจากรากนี้

## อ้างอิง

* 
* Leyi Li: “Tracing the Roots of Chinese Characters: 500 Cases”. Beijing 1993, 

## ดูเพิ่ม
* หัวใจในการแพทย์แผนจีน

## แหล่งข้อมูลอื่น

* Unihan Database - U+5FC3
* Full list of characters with radical 61

061
098
ฟุตบอลหญิงชิงแชมป์แห่งชาติอาเซียน 2022

การแข่งขัน **ฟุตบอลหญิงชิงแชมป์แห่งชาติอาเซียน 2022** เป็นการจัดแข่งขันขึ้นเป็นครั้งที่ 12 ของฟุตบอลหญิงชิงแชมป์แห่งชาติอาเซียน, เป็นการแข่งขันฟุตบอลหญิงระดับนานาชาติจัดโดย สหพันธ์ฟุตบอลอาเซียน (เอเอฟเอฟ) ทัวร์นาเมนต์นี้ได้จัดขึ้นที่ มะนิลา, ประเทศฟิลิปปินส์ ตั้งแต่วันที่ 4 ถึง 17 กรกฎาคม พ.ศ. 2565. อย่างไรก็ตามทัวร์นาเมนต์ถูกเลื่อนออกไปอย่างไม่มีกำหนดเนื่องจาก การระบาดทั่วของโควิด-19.

## ชาติที่เข้าร่วม
สิบเอ็ดทีมที่เข้าสู่การแข่งขันรอบสุดท้าย อาเซียนฟุตบอลหญิงแชมเปียนชิพ. ออสเตรเลีย ตัดสินใจที่จะส่งทีมยู-23 เพื่อเข้าร่วมการแข่งขัน.

## สนามแข่งขัน
แต่ละนัดจะจัดขึ้นในสามสนามแข่งขัน.

## ผู้เล่น

## รอบแบ่งกลุ่ม

*เวลาทั้งหมดที่ระบุไว้คือ [[เวลามาตรฐานฟิลิปปินส์]] ([[UTC+08:00]])*

### กลุ่ม เอ

----

----

----

----

### กลุ่ม บี

----

----

----

----

## รอบแพ้คัดออก

### รอบรองชนะเลิศ

### นัดชิงอันดับที่ 3

### รอบชิงชนะเลิศ

## ผู้ทำประตู

## รางวัล

## สรุปอันดับการแข่งขัน

## ดูเพิ่ม
* ฟุตบอลหญิงเอเชียนคัพ 2022

## อ้างอิง

2022
หมวดหมู่:การแข่งขันฟุตบอลนานาชาติที่ประเทศฟิลิปปินส์เป็นเจ้าภาพ
หมวดหมู่:ประเทศฟิลิปปินส์ในปี พ.ศ. 2565
หมวดหมู่:กีฬาในปี พ.ศ. 2565
กรกฎาคม พ.ศ. 2565

**กรกฎาคม พุทธศักราช 2565** เป็นเดือนที่ 7 ของปี พ.ศ. 2565 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์

## [[สถานีย่อย:เหตุการณ์ปัจจุบัน]]

หมวดหมู่:กรกฎาคม
*2565-07
เรทติคิวโลไซต์

**เรทติคิวโลไซต์** () หรือ **ริทิคิวโลไซต์** เป็นเม็ดเลือดแดงตัวอ่อนระยะหนึ่งในกระบวนการพัฒนาเม็ดเลือดแดง โดยจะถูกสร้างและเจริญขึ้นที่ไขกระดูก จากนั้นจึงเข้าสู่ระบบไหลเวียนเลือดเป็นระยะเวลาประมาณหนึ่งวันก่อนที่จะพัฒนากลายเป็นเม็ดเลือดแดงระยะเต็มวัย ริทิคิวโลไซต์ไม่มีนิวเคลียส แต่ยังมีไรโบโซมอลอาร์เอ็นเออยู่ในเซลล์ เมื่อมองด้วยกล้องจุลทรรศน์และย้อมสีด้วยนิวเมทิลีนบลูหรือสีย้อมโรมานาวสกีจะเห็นเป็นตาข่าย (reticular) เป็นที่มาของชื่อ

## อ้างอิง

หมวดหมู่:เซลล์เม็ดเลือด
หมวดหมู่:เซลล์มนุษย์
เกาะลันตาใหญ่

**เกาะลันตาใหญ่** เป็นเกาะในอุทยานแห่งชาติหมู่เกาะลันตา ในตำบลเกาะลันตาใหญ่ อำเภอเกาะลันตา จังหวัดกระบี่  เป็นที่ตั้งของที่ว่าการอำเภอและที่ทำการอุทยาน มีสภาพเป็นทิวเขาสลับซับซ้อน ปกคลุมด้วยป่าที่สมบูรณ์ ชื่อ "ลันตา" สันนิษฐานว่าเพี้ยนมาจากคำว่า "ลันตาส" ซึ่งเป็นภาษาชวา แปลว่า ที่ย่างปลา เพราะในอดีตเป็นที่ที่ชาวเรือชวามักมาหยุดพักและย่างปลาเป็นอาหาร 

เกาะลันตาใหญ่มียาวประมาณ 30 กิโลเมตร กว้างประมาณ 6 กิโลเมตร มีชายหาดยาวเรียงรายต่อเนื่องกันถึง 13 หาดทางฝั่งตะวันตก ทั้งหาดหินและหาดทราย ส่วนทางฝั่งตะวันออกคือ ชุมชนโบราณ ชื่อ *บ้านศรีรายา* ซึ่งตั้งมากว่าร้อยปี สร้างบ้านเรือนแถวไม้หน้าแคบที่ยื่นยาวลึกออกไปในทะเล ชาวเลที่อาศัยอยู่บนเกาะ ชาวบ้านส่วนใหญ่บนเกาะลันตานับถือศาสนาอิสลาม และที่บ้านสังกะอู้ยังคงความเป็นอยู่ตามวัฒนธรรมและประเพณีดั้งเดิมไว้อยู่ คือประเพณีลอยเรือ เพื่อสะเดาะเคราะห์และความเป็นสิริมงคล ในคืนวันเพ็ญเดือน 6 และ เดือน 11 ฤดูท่องเที่ยวอยู่ระหว่างเดือนพฤศจิกายนถึงเดือนพฤษภาคม

## อ้างอิง

## แหล่งข้อมูลอื่น

ลันตาใหญ่
ลันตาใหญ่
หมวดหมู่:อำเภอเกาะลันตา
สายลับลิปกลอส

***สายลับลิปกลอส*** (อังกฤษ: Lipgloss Spy) เป็นละครโทรทัศน์ไทยที่ได้นำนวนิยายชุด สายลับ ทั้งหมด 3 เรื่อง มาสร้างเป็นเรื่องเดียว ผลิตโดย บรอดคาซท์ ไทย เทเลวิชั่น จากการกำกับของ ครูเอ-นัฐพงศ์ วงศ์กวีไพโรจน์ นำแสดงโดย ปกรณ์ ฉัตรบริรักษ์, พิจักขณา วงศารัตนศิลป์, กัญญ์ณรัณ วงศ์ขจรไกล, ปรมะ อิ่มอโนทัย, อิทธิพัทธ์ ฐานิตย์ และ ลภัสลัล จิรเวชสุนทรกุล ออกอากาศทาง ช่อง 3 เอชดี และ สตรีมมิงทางโทรทัศน์ บน เน็ตฟลิกซ์ พร้อมกับละครอีก 5 เรื่องคือ คือเธอ, รากแก้ว, ลายกินรี, มัดหัวใจยัยซุปตาร์ และ ซุปตาร์2550 เริ่มตอนแรกวันศุกร์ที่ 28 ตุลาคม พ.ศ. 2565

โดยละครเรื่อง สายลับลิปกลอส ได้ทำการลองเสื้อผ้าของนักแสดงเมื่อช่วงปลายเดือนกรกฎาคมถึงต้นเดือนสิงหาคม พ.ศ. 2563 และได้ทำการบวงสรวงเมื่อวันพฤหัสบดีที่ 20 สิงหาคม พ.ศ. 2563

## นักแสดง
### นักแสดงหลัก
* ปกรณ์ ฉัตรบริรักษ์ รับบท ธีรภัทร (ธีร์)
* พิจักขณา วงศารัตนศิลป์ รับบท บราลี (หนูลี)
* ปรมะ อิ่มอโนทัย รับบท วรากร (กร)
* กัญญ์ณรัณ วงศ์ขจรไกล รับบท หยาดพิรุณ (ฝน)
* อิทธิพัทธ์ ฐานิตย์ รับบท ดนุภพ (ภพ)
* ลภัสลัล จิรเวชสุนทรกุล รับบท น้ำผึ้ง (ผึ้ง)

### นักแสดงสมทบ
* สิเรียม ภักดีดำรงฤทธิ์ รับบท มาดามจี
* นิรุตติ์ ศิริจรรยา รับบท เสนัชย์
* อภินันท์ ประเสริฐวัฒนกุล รับบท ปราการ
* ดารณีนุช ปสุตนาวิน รับบท พรนภา
* ซูซานน่า เรโนล รับบท ศรุตา
* ธงชัย ทองกันทม รับบท เจ๊พัช
* วิชยุตม์ ลิ่มรัตนะมงคล รับบท เป็ด
* ศศิพินทุ์ ศิริวานิช  รับบท มะลิ
* สุรศักดิ์ ชัยอรรถ  รับบท ดร.เอกชัย
* ณฐกร ไตรกิศยเวช รับบท  ไตร

### นักแสดงรับเชิญ
* ชนานา นุตาคม รับบท มาดามมีนา
* ภิชาภัช มหาทิตยากุล  รับบท เจนจิต
* กนกฉัตร มรรยาทอ่อน รับบท  เผด็จ
* สุพจน์ จันทร์เจริญ รับบท  วรชัย
* เบญจพล เชยอรุณ รับบท โอฬาร
* อธิชนัน ศรีเสวก รับบท  วีริยา
* จันจิรา จันทร์พิทักษ์ชัย รับบท  รัศมี (มีมี่)
* ณัทธนพล ทินโรจน์ รับบท  ฟิลลิปส์
* กันติชา ชุมมะ รับบท เเพรพราย
* วิศววิท วงษ์วรรณลภย์ รับบท  ผู้กองเชษฐ์
* ทัศนาวลัย จักรพงษ์ รับบท  กุษุมา
* กุลฑีรา ยอดช่าง รับบท ปัญวีร์
* มิเนย์ จูไต๋  รับบท  น้าจุ๋ม
* ภุชงค์ โยธาพิทักษ์ รับบท  พงษ์
* นะโม เรอบิเย  รับบท  นะโม
* อเล็กซานเดอร์ ไท มาโนยู รับบท หมอจักราวุธ
* ศศินทร์ เชาว์  รับบท  พรชัย
* ลิลลี่ แม็คกร๊าธ รับบท นักข่าว
* อณูวรรณ ปรีญานนท์  รับบท  จิตตรี
* อติรุจ กิตติพัฒนะ รับบท นักข่าว
* วีรกานต์ ภูวภิรมย์ขวัญ  รับบท  เพื่อน
* อชิรวิชญ์ สุภาวิตา  รับบท  โรเจอร์
* กิตติพงศ์ ทุมวิภาต รับบท
* ธัญชนก ดวงมุกดา รับบท
* วรธนพจน์ ตันติวิริยางกูร รับบท

## อ้างอิง

หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ละครโทรทัศน์ไทยในคริสต์ทศวรรษ 2020
เกาะแหวน

**เกาะแหวน** เป็นเกาะเล็ก ๆ อยู่ในพื้นที่เขตอุทยานแห่งชาติหาดเจ้าไหม ตั้งอยู่ระหว่างเกาะมุกและเกาะกระดาน ในตำบลเกาะลิบง อำเภอกันตัง จังหวัดตรัง เป็นเกาะที่มีสัมปทานรังนก สามารถเดินทางไปเกาะโดยลงเรือที่ท่าเรือปากเมง

เกาะแหวนเป็นเกาะที่ไม่มีชายหาด ลักษณะของเกาะเป็นผาสูงชัน ไม่มีบ้านคนและชาวประมงอาศัยอยู่นอกจากกระท่อมรอบเกาะที่สร้างขึ้นเพื่อนอนเฝ้ารังนก 

แม้เป็นเพียงเกาะเล็ก ๆ สภาพป่าเป็นป่าดิบชื้นและแหล่งดำน้ำปะการังน้ำตื้นและน้ำลึกที่สวยสมบูรณ์ มีปะการังเจ็ดสี มีการนำตู้รถไฟ หรือประติมากรรมต่าง ๆ จมดิ่งลงสู่ใต้ท้องทะเล เพื่อให้นักท่องเที่ยวมาดำน้ำรวมทั้งยังเป็นสถานที่จัดงานวิวาห์ใต้สมุทร หรือจดทะเบียนสมรสใต้น้ำเป็นครั้งแรกของโลก มีค้างคาวเต็มผนังถ้ำใต้น้ำ ตรงปากถ้ำคือที่รวมของกัลปังหา

## อ้างอิง

## แหล่งข้อมูลอื่น

แหวน
แหวน
หมวดหมู่:อำเภอกันตัง
ทางรถไฟฮาโกเนะโทซัน

thumb|250x250px|รถไฟสายฮาโกเนะโทซัน
**ทางรถไฟฮาโกเนะโทซัน** () เป็นเส้นทางรถไฟเอกชนในประเทศญี่ปุ่น เป็นส่วนหนึ่งของโอดะกีวกรุ๊ป ให้บริการเส้นทางสายฮาโกเนะโทซัน เส้นทางรถไฟภูเขาสายแรกในญี่ปุ่น นอกจากนี้ยังให้บริการรถโดยสาร และรถรางฮาโกเนะโทซัน

ทางรถไฟฮาโกเนะโทซันแบ่งออกเป็นสองส่วน ส่วนล่างเส้นทางจะเป็นแนวราบตั้งแต่สถานีโอดาวาระถึงสถานีฮาโกเนะ-ยูโมโตะ และส่วนบนเส้นทางจะไต่ระดับขึ้นภูเขาตั้งแต่สถานีฮาโกะเนะ-ยูโมโตะถึงสถานีโกระ ซึ่งเชื่อมต่อกับรถรางฮาโกะเนะโทซัน

## อ้างอิง


## แหล่งข้อมู,อื่น

* 
* Hakone Tozan Railway guide (in English)

หมวดหมู่:การขนส่งระบบรางในจังหวัดคานางาวะ
มหาวิทยาลัยกรุงเทพ (แก้ความกำกวม)

**[[มหาวิทยาลัยกรุงเทพ]]** หรือชื่อเดิมคือ “วิทยาลัยกรุงเทพ” เป็นสถาบันอุดมศึกษาเอกชนที่ไม่แสวงหาผลกำไรที่ถูกสถาปนาขึ้น 1 ใน 5 แห่งแรกในประเทศไทย และเป็นสถาบันอุดมศึกษาเอกชนที่มีขนาดใหญ่ที่สุดในประเทศไทย

**มหาวิทยาลัยกรุงเทพ** อาจหมายถึง

; สถาบันการศึกษา
* สถาบันอุดมศึกษาในกรุงเทพมหานคร
* มหาวิทยาลัยกรุงเทพธนบุรี
* มหาวิทยาลัยกรุงเทพสุวรรณภูมิ
* มหาวิทยาลัยนอร์ทกรุงเทพ หรือชื่อเดิมคือ “วิทยาลัยนอร์ทกรุงเทพ”
* มหาวิทยาลัยเทคโนโลยีราชมงคลกรุงเทพ หรือชื่อเดิมคือ “วิทยาลัยเทคนิคกรุงเทพฯ”
* มหาวิทยาลัยกรุงเทพมหานคร ชื่อเดิมของ มหาวิทยาลัยนวมินทราธิราช

; กีฬา
* สโมสรฟุตบอลมหาวิทยาลัยกรุงเทพ ชื่อเดิมของ สโมสรฟุตบอลทรูแบงค็อก ยูไนเต็ด

; คมนาคม
* รถไฟฟ้าชานเมือง สายสีแดงเข้ม **สถานีมหาวิทยาลัยกรุงเทพ** ส่วนต่อขยายด้านเหนือ (ส่วนต่อขยายรังสิต – ธรรมศาสตร์รังสิต)
* รถไฟฟ้าสายสีเทา **สถานีมหาวิทยาลัยกรุงเทพ** เส้นทางส่วนใต้ (พระโขนง - ลุมพินี - ท่าพระ)

## ดูเพิ่ม
* ศูนย์วิจัยกรุงเทพโพลล์ หน่วยงานในสังกัดมหาวิทยาลัยกรุงเทพ มีวัตถุประสงค์เพื่อบริการสังคมในด้านการผลิตงานวิจัยเชิงสำรวจด้านการสำรวจความคิดเห็นของประชาชน 

หมวดหมู่:หน้าแก้ความกำกวมชื่อสถานที่
สถานีรถไฟโอซากิ

**สถานีรถไฟโอซากิ** () เป็นสถานีรถไฟในเขตชินางาวะ โตเกียว บริหารร่วมกันระหว่างบริษัทรถไฟญี่ปุ่นตะวันออก (JR ตะวันออก) และระบบขนส่งมวลชนริมน้ำโตเกียว (TWR)

## อ้างอิง


## แหล่งข้อมูลอื่น

* Ōsaki Station information (JR East) 
* Ōsaki Station information (TWR) 

อ
หมวดหมู่:สถานีรถไฟของบริษัทรถไฟญี่ปุ่นตะวันออก
หมวดหมู่:สิ่งก่อสร้างในเขตชินางาวะ
มังงะพลัส

**มังงะพลัส** () คือแพลตฟอร์มมังงะออนไลน์และแอปสมาร์ทโฟนของชูเอชะ ซึ่งเปิดตัวเมื่อวันที่ 28 มกราคม พ.ศ. 2562 มีให้บริการทั่วโลก ยกเว้นในญี่ปุ่น จีน และเกาหลีใต้ที่มีบริการเป็นของตัวเองอยู่แล้ว

## ประวัติ

## การ์ตูนในมังงะพลัสที่มีแปลไทย
* วันพีซ (One Piece)
* โบรูโตะ: สองกระแสน้ำวนสีคราม (Boruto: Two Blue Vortex)
* แบล็คโคลเวอร์ (Black Clover)
* สปาย × แฟมิลี (Spy × Family)
* วิวาห์แต้มพิษ (Marriagetoxin)
* ซาคาโมโตะเดส์ (Sakamoto Days)
* ดันดาดัน (Dandadan)
* วิทช์วอทช์ (Witch Watch)
* กล่องรักวัยใส (Blue Box)
* อาคาเนะ พลิกตำนานวงการราคุโกะ (Akane-banashi)
* ราเม็งอากาเนโกะ (Red Cat Ramen)
* คิลบลู (Kill Blue)
* สาปกลืนมนุษย์ (Jinrui-Shoku: Blight of Man)
* องค์หญิง ได้เวลา "ทรมาน" แล้วค่ะ (Tis Time for "Torture," Princess)
* มือใหม่หัดรัก (Blooming Love)
* อันเดด อันลัค (Undead Unluck)
* ชาวชิบาตะ (Shibatarian)
* เอ็กซอร์ซิสไม่มีวันตกหลุมรัก (Make the Exorcist Fall in Love)
* จิเอริ วุ่นนักรัก 8 เมตร (Chieri no Koi wa 8 Meter)
* อนุบาล WARS (Kindergarten Wars)
* 2.5 มิติ ริริสะ (2.5 Dimensional Seduction)
* KAGURABACHI คากุระบาจิ (Kagurabachi)
* พ่อมดอิจิ (Ichi the Witch)
* มายฮีโร่ อคาเดเมีย (My Hero Academia)
* มหาเวทย์ผนึกมาร (Jujutsu Kaisen)
* มหาเวทย์ผนึกมาร โมดูโล (Jujutsu Kaisen Modulo)
* มนุษย์เลื่อยยนต์ (Chainsaw Man)
* ไคจูหมายเลข 8 (Kaiju No. 8)
* นินจาคาถาโอ้โฮเฮะ-ภาคพิเศษ 〜พายุหมุนในวังวน〜 (Naruto: The Whorl Within the Spiral)
* เกิดใหม่เป็นลูกโอชิ (Oshi no Ko)
* สุขาวดีอเวจี (Hell's Paradise: Jigokuraku)
* ลุ้นรักฉบับคู่ต่างขั้ว (You and I Are Polar Opposites)
* บริษัทจำกัด แมจิลูเมียร์ (Magilumiere Co. Ltd.)

## ดูเพิ่ม
* ไลน์เว็บตูน (LINE Webtoon) - เว็บตูน (Webtoon) โดย ไลน์ (LINE)
* กาเกาเว็บตูน (Kakao Webtoon) - เว็บตูน (Webtoon) โดย กาเกา (Kakao)

## อ้างอิง

## แหล่งข้อมูลอื่น
* 

หมวดหมู่:ชูเอชะ
อี ยู-มี

**อี ยู-มี** (; เกิด 18 กรกฎาคม ค.ศ. 1994) เป็นนักแสดงชาวเกาหลีใต้ ซึ่งเป็นที่รู้จักจากบทบาท จี-ยอง ใน *[[สควิดเกม เล่นลุ้นตาย]]* (Squid Game; ค.ศ. 2021) ที่เป็นบทบาทซึ่งทำให้เธอเป็นนักแสดงชาวเกาหลีใต้คนแรกที่ได้รับรางวัล Outstanding Guest Actress in Drama Series จาก Primetime Emmy Awards นอกจากนี้ยังเป็นที่รู้จักจากบทบาท อี นา-ยอน ใน *[[มัธยมซอมบี้]]* (All of Us are Dead; ค.ศ. 2022) และบทบาท คัง นัม-ซุน ใน *[[สาวน้อยจอมพลัง คังนัมซุน]]* (Strong Girl Nam-soon; ค.ศ. 2023)

## ประวัติ
อี ยู-มี เกิดเมื่อวันที่ 18 กรกฎาคม ค.ศ. 1994 ที่ ช็อนจู ประเทศเกาหลีใต้

## อาชีพ
อี ยู-มี เริ่มเข้าสู่วงการการแสดงในปี ค.ศ. 2010 โดยผลงานภาพยนตร์เรื่องแรกของเธอ คือ *[[ไอ้หมาบ้าอันตราย]]* *(The Yellow Sea)* ซึ่งเป็นภาพยนตร์แนวโลดโผนระทึกขวัญ (action thriller) หลังจากนั้น ผลงานของเธอเป็นเพียงบทบาทเล็ก ๆ ในภาพยนตร์ และละครชุดหลาย ๆ เรื่อง

ต่อมา อี ยู-มี ได้เซ็นสัญญากับ Varo Entertainment ซึ่งมีการประกาศออกมาเมื่อวันที่ 28 กันยายน ค.ศ. 2020

ในปี ค.ศ. 2021 อี ยู-มี เริ่มมีชื่อเสียงนอกประเทศเกาหลีใต้ จากบทบาท จี-ยอง (ผู้เล่นหมายเลข 240) ในละครชุดซึ่งออกอากาศทาง เน็ตฟลิกซ์ เรื่อง *[[สควิดเกม เล่นลุ้นตาย]]* *(Squid Game)* หลังจากที่ละครชุดเรื่องดังกล่าวประสบความสำเร็จไปทั่วโลก ยอดผู้ติดตามบัญชีของ อี ยู-มี ทาง อินสตาแกรม ก็เพิ่มขึ้นจาก 40,000 เป็น 250,000 ในเวลาเพียง 3 วัน การแสดงของ อี ยู-มี ในละครชุดเรื่องดังกล่าวยังส่งผลให้เธอเป็นนักแสดงชาวเกาหลีใต้คนแรกที่ได้รับรางวัล Outstanding Guest Actress in Drama Series ในปีถัดมา จาก Primetime Emmy Awards

ในปี ค.ศ. 2022 อี ยู-มี รับบทเป็น อี นา-ยอน ในละครชุดแนวซอมบี้ ซึ่งออกอากาศทาง เน็ตฟลิกซ์ เรื่อง *[[มัธยมซอมบี้]]* *(All of Us Are Dead)* การแสดงที่สมจริงของเธอในบทบาทนักเรียนรวยที่เย่อหยิ่ง เห็นแก่ตัว และชั่วร้าย (ซึ่งต่างกันอย่างสิ้นเชิงกับบทบาท จี-ยอง จาก สควิดเกม เล่นลุ้นตาย ที่ไม่เห็นแก่ตัว และเห็นอกเห็นใจผู้อื่น) ผลักดันให้เธอมีชื่อเสียง ร่วมกับความนิยมที่เธอได้รับมาก่อนหน้านี้จากสควิดเกม เล่นลุ้นตาย

ในปี ค.ศ. 2023 อี ยู-มี รับบทเป็น คัง นัม-ซุน ซึ่งเป็นตัวละครนำในละครชุดเรื่อง *[[สาวน้อยจอมพลัง คังนัมซุน]]* *(Strong Girl Nam-soon)* ละครชุดเรื่องนี้มีเนื้อหาเกี่ยวกับหญิงสาวที่มีพละกำลังมากกว่าคนทั่วไป ซึ่งพลังนี้สืบทอดกันมาตามสายเลือดทางมารดา ละครชุดเรื่องนี้ออกอากาศทาง เจทีบีซี และสามารถรับชมได้ผ่านทาง เน็ตฟลิกซ์

ในปี ค.ศ. 2024 อี ยู-มี รับบทเป็น โช แจ-มี ซึ่งเป็นตัวละครนำในละครชุดขนาดสั้น (limited series) ที่มีจำนวน 10 ตอน ซึ่งออกอากาศทาง เน็ตฟลิกซ์ เรื่อง *[[มิสเตอร์แพลงก์ตอน]]* *(Mr. Plankton)*

## ผลงานการแสดง
### ภาพยนตร์

### ละครชุดที่ออกอากาศทางโทรทัศน์

### ละครชุดออนไลน์

### มิวสิกวิดีโอ

## รางวัล และการเสนอชื่อเข้าชิง

## อ้างอิง

## แหล่งข้อมูลอื่น

*  
* 
* 
* 

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2537
หมวดหมู่:นักแสดงหญิงชาวเกาหลีใต้ในศตวรรษที่ 21
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:บุคคลจากช็อนจู
จินเฉิง

**เมืองจินเฉิง** () เป็นเมืองที่ตั้งอยู่ทางตะวันตกเฉียงใต้ของเกาะจินเหมิน เป็นเมืองหลวงของเทศมณฑลจินเหมิน มณฑลฝูเจี้ยน สาธารณรัฐจีน (ประเทศไต้หวัน) ในเดือนมีนาคม ค.ศ. 2012 เมืองจินเฉิงได้รับการเสนอชื่อให้เป็นหนึ่งใน 10 เมืองท่องเที่ยวขนาดเล็กยอดนิยมโดยสำนักงานการท่องเที่ยวไต้หวัน

## การแบ่งเขตการปกครอง
จินเฉิงแบ่งออกเป็น 8 หมู่บ้านในเมือง ได้แก่
* หมู่บ้านเป่ย์เหมิน ()
* หมู่บ้านกู่เฉิง ()
* หมู่บ้านจินฉุ่ย ()
* หมู่บ้านหนานเหมิน ()
* หมู่บ้านตงเหมิน ()
* หมู่บ้านเสียนอาน ()
* หมู่บ้านซีเหมิน ()
* หมู่บ้านจูชา ()

## ภูมิอากาศ




## อ้างอิง

## แหล่งข้อมูลอื่น
* 

หมวดหมู่:เทศมณฑลจินเหมิน
หมวดหมู่:มณฑลฝูเจี้ยน
ตำบลบ้านเจียง

**ตำบลบ้านเจียง** เป็นตำบลหนึ่งในอำเภอภักดีชุมพล จังหวัดชัยภูมิ ตั้งอยู่ห่างจากตัวอำเภอประมาณ 18 กิโลเมตร ปัจจุบันพื้นที่ทั้งหมดอยู่ในความรับผิดชอบของ **องค์การบริหารส่วนตำบลบ้านเจียง**

### อาณาเขต
* ทิศเหนือ ติดกับ ตำบลนางแดดและตำบลถ้ำวัวแดง (อำเภอหนองบัวแดง)
* ทิศใต้ ติดกับ ตำบลแหลมทอง (อำเภอภักดีชุมพล)
* ทิศตะวันออก ติดกับ ตำบลถ้ำวัวแดง (อำเภอหนองบัวแดง) และตำบลวังตะเฆ่ (อำเภอหนองบัวระเหว)
* ทิศตะวันตก ติดกับ อำเภอหนองไผ่ (จังหวัดเพชรบูรณ์)

## การปกครอง
ตำบลบ้านเจียง แบ่งการปกครองออกเป็น 11 หมู่บ้าน คือ

* หมู่ที่ 1 เจียง
* หมู่ที่ 2 หนองหญ้าปล้อง
* หมู่ที่ 3 แจ้งตราด	
* หมู่ที่ 4 โนนระเวียง
* หมู่ที่ 5 หนองใหญ่
* หมู่ที่ 6 คลองจันลา
* หมู่ที่ 7 คลองไทร
* หมู่ที่ 8 โนนคูณ
* หมู่ที่ 9 พัฒนาสามัคคี
* หมู่ที่ 10 โนนศิลาทอง
* หมู่ที่ 11 นาเจริญ

## สถานที่สำคัญ
: **การศึกษา**
* ศูนย์พัฒนาเด็กเล็ก 
** ศูนย์พัฒนาเด็กเล็กบ้านหนองใหญ่
** ศูนย์พัฒนาเด็กเล็กแจ้งตราดคลองไทร
** ศูนย์พัฒนาเด็กเล็กคลองจันลานาเจริญ
* โรงเรียน
** โรงเรียนแจ้งตราดคลองไทร	
** โรงเรียนบ้านคลองจันลา
** โรงเรียนบ้านพัฒนาสามัคคี
** โรงเรียนหนองหญ้าปล้องโนนคูณวิทยา	
* โรงเรียนมัธยมศึกษา
** โรงเรียนเจียงทองพิทยาคม

: **การศาสนา**
* วัด/ สำนักสงฆ์ 10 แห่ง

: **การสาธารณสุข** 
* โรงพยาบาลส่งเสริมสุขภาพตำบลบ้านเจียง
* โรงพยาบาลส่งเสริมสุขภาพตำบลคลองจันลา
## อ้างอิง

บ้านเจียง
บ้านเจียง
บีบีซี เรดิโอวัน

**บีบีซี เรดิโอวัน** () เป็นสถานีวิทยุของบรรษัทแพร่ภาพกระจายเสียงอังกฤษ (บีบีซี) เรดีโอวัน นำเสนอรายการเพลงสมัยนิยม และเพลงฮิตติดชาร์ตตลอดวัน ทางสถานียังเปิดกว้างให้เพลงแนวอิเล็กทรอนิกา, เพลงแดนซ์, ฮิปฮอป และอินดี้ ในขณะที่สถานีวิทยุในเครืออย่าง BBC Radio 1Xtra นำเสนอรายการเพลงแนวอาร์แอนด์บีร่วมสมัย 

เรดิโอวัน ออกอากาศกระจายเสียงในพื้นที่สหราชอาณาจักร ทางคลื่นความถี่ FM 97.1 ถึง 99.7 เมกะเฮิร์ตซ์, วิทยุดิจิทัล, โทรทัศน์ภาคพื้นดินระบบดิจิทัล และใน BBC Sounds เรดีโอวันเริ่มกระจายเสียงใน ค.ศ. 1967 เพื่อรองรับความต้องการเสียงดนตรีจากสถานีกระจายคลื่นวิทยุ ซึ่งอายุเฉลี่ยของประชากรสหราชอาณาจักรอยู่ที่ 27 ปี ทางบีบีซีอ้างว่ามีเป้าหมายกลุ่มผู้ฟังที่ 15–29 ปี และอายุเฉลี่ยของผู้ฟังในสหราชอาณาจักรตั้งแต่ ค.ศ. 2009 คือ 30 ปี บีบีซี เรดิโอวันเริ่มออกอากาศ 24 ชั่วโมงในวันที่ 1 พฤษภาคม ค.ศ. 1991

## ตราสัญลักษณ์ในอดีต

File:Logo BBC Radio 1.svg|โลโกใน ค.ศ. 2007 ถึง 2021


## อ้างอิง

### ข้อมูล

* 

## อ่านเพิ่ม
* 

## แหล่งข้อมูลอื่น
*
*
*
*
*

หมวดหมู่:สถานีวิทยุ
หมวดหมู่:บีบีซี
ตำบลวังทอง (อำเภอภักดีชุมพล)

**ตำบลวังทอง** เป็นตำบลหนึ่งในอำเภอภักดีชุมพล จังหวัดชัยภูมิ ตั้งอยู่ห่างจากตัวอำเภอประมาณ 10 กิโลเมตร ปัจจุบันพื้นที่ทั้งหมดอยู่ในความรับผิดชอบของ **องค์การบริหารส่วนตำบลวังทอง**

### อาณาเขต
* ทิศเหนือ ติดกับ ตำบลเจาทอง (อำเภอภักดีชุมพล)
* ทิศใต้ ติดกับ ตำบลกุดตาเพชร (อำเภอลำสนธิ จังหวัดลพบุรี)
* ทิศตะวันออก ติดกับ ตำบลโป่งนก (อำเภอเทพสถิต)
* ทิศตะวันตก ติดกับ ตำบลยางสาว อำเภอวิเชียรบุรี (จังหวัดเพชรบูรณ์)

## การปกครอง
ตำบลวังทอง แบ่งการปกครองออกเป็น 13 หมู่บ้าน คือ

* หมู่ที่ 1 นาระยะ
* หมู่ที่ 2 ห้วยร่วม
* หมู่ที่ 3 ปรางค์มะค่า
* หมู่ที่ 4 วังใหญ่
* หมู่ที่ 5 หนองตะเคียน
* หมู่ที่ 6 ซับชมภู
* หมู่ที่ 7 นาทุ่งใหญ่
* หมู่ที่ 8 ห้วยหินฝน
* หมู่ที่ 9 เนินทราย
* หมู่ที่ 10 หินดาด
* หมู่ที่ 11 ผาทอง
* หมู่ที่ 12 น้ำตกนางคำ
* หมู่ที่ 13 ซับใหญ่

## สถานที่สำคัญ
: **การศึกษา**
* โรงเรียน
** โรงเรียนบ้านเจาเหนือ
** โรงเรียนบ้านซับชมภู
** โรงเรียนบ้านนาระยะพัฒนา
** โรงเรียนบ้านปรางค์มะค่า
** โรงเรียนบ้านห้วยร่วม
** โรงเรียนสหประชาสรร

: **การสาธารณสุข** 
* โรงพยาบาลส่งเสริมสุขภาพตำบลหนองตะเคียน

## อ้างอิง

วังทอง
วังทอง
ตำบลแหลมทอง (อำเภอภักดีชุมพล)

**ตำบลแหลมทอง** เป็นตำบลหนึ่งในอำเภอภักดีชุมพล จังหวัดชัยภูมิ ตั้งอยู่ห่างจากตัวอำเภอประมาณ 12 กิโลเมตร ปัจจุบันพื้นที่ทั้งหมดอยู่ในความรับผิดชอบของ **องค์การบริหารส่วนตำบลแหลมทอง**

### อาณาเขต
* ทิศเหนือ ติดกับ ตำบลบ้านเจียง (อำเภอภักดีชุมพล)
* ทิศใต้ ติดกับ ตำบลเจาทอง (อำเภอภักดีชุมพล)
* ทิศตะวันออก ติดกับ อำเภอเทพสถิต
* ทิศตะวันตก ติดกับ อำเภอหนองไผ่ (จังหวัดเพชรบูรณ์)

## การปกครอง
ตำบลแหลมทอง แบ่งการปกครองออกเป็น 9 หมู่บ้าน คือ

* หมู่ที่ 1 แหลมทอง
* หมู่ที่ 2 ถ้ำแก้ว
* หมู่ที่ 3 ซับเจริญ
* หมู่ที่ 4 หินเหิบ
* หมู่ที่ 5 ดงสวรรค์
* หมู่ที่ 6 วังตะกู
* หมู่ที่ 7 โนนผักหวาน
* หมู่ที่ 8 ซับไทรทอง
* หมู่ที่ 9 ซับภูทอง

## สถานที่สำคัญ
: **การศึกษา**
* โรงเรียน
** โรงเรียนบ้านโนนผักหวาน
** โรงเรียนบ้านวังตะกู
** โรงเรียนบ้านสามแยกดงสวรรค์
** โรงเรียนหินเหิบซับภูทอง
** โรงเรียนแหลมทองผดุงวิทย์

: **การสาธารณสุข** 
* โรงพยาบาลส่งเสริมสุขภาพตำบลถ้ำแก้ว

## อ้างอิง

แหลมทอง
แหลมทอง
สหพันธ์มวยไทยนานาชาติ

**สหพันธ์มวยไทยนานาชาติ** (; **IFMA**) เรียกว่า **สหพันธ์มวยไทยสมัครเล่นนานาชาติ** () จนถึงวันที่ 27 กรกฎาคม พ.ศ. 2562 ประกอบด้วยประเทศสมาชิก 157 ประเทศทั่วโลก

## พื้นที่สมาคม
สมาพันธ์มวยไทยนานาชาติมีสมาชิกทั้งหมด 122 สหพันธ์ แบ่งเป็น 5 สมาคมพื้นที่

: **EMF**&nbsp;– European Muaythai Federation ในยุโรป
: **FAMA**&nbsp;– Federation of Asian Muaythai Associations ในเอเชีย
: ***แอฟริกา***
: **OMF**&nbsp;– Oceania Muaythai Federation ในโอเชียเนีย
: **PAMU**&nbsp;– Pan-American Muaythai Union ในอเมริกา

## อ้างอิง

## แหล่งข้อมูลอื่น
* Official IFMA site


หมวดหมู่:องค์กรมวยไทย
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:องค์การในกรุงเทพมหานคร
หมวดหมู่:สหพันธ์กีฬาระหว่างประเทศ
หมวดหมู่:องค์กรกีฬาที่ก่อตั้งในปี พ.ศ. 2536
โรงพยาบาลสุขุมวิท

**โรงพยาบาลสุขุมวิท** เป็นโรงพยาบาลเอกชนดำเนินการโดยบริษัท ปิยะศิริ จำกัด ตั้งอยู่บนถนนสุขุมวิท (ระหว่างซอย 63–65) บนเนื้อที่ประมาณ 9 ไร่ ใกล้สถานีรถไฟฟ้าเอกมัย 

โรงพยาบาลสุขุมวิท เดิมเป็นโรงพยาบาลของกองทหารอเมริกัน ใช้ชื่อว่า *ฟิฟท์ฟีลยูเอสอาร์มีฮอสพิทอล* (Fifth Field U.S. Army Hospital) ก่อตั้งขึ้นและเปิดดำเนินกิจการอย่างเป็นทางการ เมื่อวันที่ 25 กุมภาพันธ์ พ.ศ. 2520 ด้วยทุนดำเนินการ 5 ล้านบาท จำนวนเตียง 110 เตียง และบนพื้นที่ 9 ไร่เศษ ตั้งแต่เริ่มเปิดดำเนินการมีผลประกอบการดีมาตลอด จนเมื่อ พ.ศ. 2540 เกิดวิกฤตต้มยำกุ้ง ทางโรงพยาบาลจึงประสบผลขาดทุน

ช่วงเดือนเมษายน พ.ศ. 2556 ได้ดัดแปลงอาคารหลังเดิม โดยปรับเป็นอาคารให้บริการด้านส่งเสริมสุขภาพ ได้แก่ แผนกกายภาพบำบัดและร้านค้าต่าง ๆ  เมื่อ พ.ศ. 2558  ได้มีการเปิดอาคารใหม่เพื่อรองรับผู้มาใช้บริการที่เพิ่มขึ้น โดยตึกมีความสูง 15 ชั้น มีพื้นที่ให้บริการกว่า 5 หมื่นตารางเมตร สามารถรองรับผู้ป่วยในได้ 243 เตียง ได้ปรับเปลี่ยนการรักษาเป็นโรงพยาบาลเฉพาะทางให้ชัดเจนยิ่งขึ้น จากที่มีให้บริการอยู่บ้าง แต่เน้นรักษาโรคทั่วไปเป็นหลัก เดิมมีจุดเด่นด้านศูนย์ตา ภายหลังเพิ่มเติมการรักษาโรคที่ซับซ้อนและเฉพาะทาง โดยจะเริ่มจากศูนย์หัวใจ และศูนย์สมองและระบบประสาท

จากข้อมูลเมื่อ พ.ศ. 2556 โรงพยาบาลสุขุมวิทมีผู้ถือหุ้นประกอบด้วย กลุ่มโรงพยาบาลรามคำแหง 35% กลุ่มท่านผู้หญิงชนัตถ์ ปิยะอุย 50% และกลุ่มแพทย์มีสัดส่วน 15%

## อ้างอิง

สุขุมวิท
หมวดหมู่:ก่อตั้งในกรุงเทพมหานครในปี พ.ศ. 2520
หมวดหมู่:องค์การในเขตวัฒนา
หมวดหมู่:สิ่งก่อสร้างในเขตวัฒนา
สุขุมวิท
สุขุมวิท
ปริศนารูหลอน

**ปริศนารูหลอน** () เป็นภาพยนตร์ระทึกขวัญลึกลับเหนือธรรมชาติของไทยปี พ.ศ. 2564 ที่กำกับโดย วิศิษฏ์ ศาสนเที่ยง และนำแสดงโดย สมภพ เบญจาธิกุล, ศดานนท์ ดุรงคเวโรจน์, ทาริกา ธิดาทิตย์, ปันปัน สุทัตตา อุดมศิลป์ และ นิคกี้ นิโคล เทริโอ ออกฉายทาง เน็ตฟลิกซ์ ในวันพฤหัสบดีที่ 2 ธันวาคม พ.ศ. 2564

## นักแสดง
* สมภพ เบญจาธิกุล รับบท พงษ์
* ทาริกา ธิดาทิตย์ รับบท วรรณ
* ศดานนท์ ดุรงคเวโรจน์ รับบท เฟม
* สุทัตตา อุดมศิลป์ รับบท พิม
* นิโคล เทริโอ รับบท ใหม่
* ณัฐพัชร์ นิมจิรวัฒน์ รับบท พัท

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2564
หมวดหมู่:ภาพยนตร์ผีไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ต้นฉบับของเน็ตฟลิกซ์
หมวดหมู่:ภาพยนตร์ที่กำกับโดย วิศิษฏ์ ศาสนเที่ยง
หมวดหมู่:ภาพยนตร์ไทยในคริสต์ทศวรรษ 2020
ที่ยืนนิรภัย

[thumb|ที่ยืนนิรภัยในสนาม HDI Arena ของ [ฮันโนเฟอร์ 96]]
**ที่ยืนนิรภัย** () คือมาตรการออกแบบสนามฟุตบอลเพื่อให้ผู้ชมสามารถยืนได้อย่างปลอดภัยระหว่างชมการแข่งขัน ในสหราชอาณาจักรมีเหตุการณ์ร้ายแรงหลายครั้งซึ่งนำไปสู่การออกกฎหมายที่กำหนดให้ทุกสโมสรต้องปรับปรุงสนามฟุตบอลแบบทุกคนมีที่นั่ง (all-seater stadium) ในช่วงทศวรรษที่ 1990 การนำที่ยืนนิรภัยมาใช้ในทางปฏิบัติเริ่มขึ้นในยุโรปแผ่นดินใหญ่ โดยมีเยอรมนีเป็นผู้ริเริ่ม

## เบื้องหลัง
สนามฟุตบอลแบบดั้งเดิมส่วนใหญ่ในสหราชอาณาจักรมีระเบียงที่ปลายทั้งสองของสนามและมักจะอยู่ชั้นล่างของอัฒจันทร์แต่ละด้าน กองเชียร์ส่วนใหญ่มักจะยืนดูฟุตบอล ในช่วงปลายคริสต์ทศวรรษที่ 1980 ค่าเฉลี่ยความจุอยู่ที่ประมาณ 2 เท่าของจำนวนที่นั่ง ผู้บริหารทีมฟุตบอลบางคนมองว่าการรื้อถอนเฉลียงเป็นวิธีแก้ปัญหาพวกฮูลิแกน (hooligan) ที่เกิดขึ้นในสังคมอังกฤษช่วงทศวรรษที่ 1970 สนามไฮฟีลด์โรดของคอเวนทรีซิตีกลายเป็นสนามฟุตบอลแบบผู้ชมทุกคนมีที่นั่งแห่งแรกของอังกฤษใน ค.ศ. 1981 ภายใต้การนำของจิมมี่ ฮิลล์ อย่างไรก็ตาม การทดลองติดตั้งที่นั่งนี้ล้มเหลวในการป้องกันความวุ่นวายและการเพิ่มผู้เข้าชม และอีก 2 ปีต่อมาที่นั่งก็ถูกถอดออกจากสนาม

ในวันเสาร์ที่ 15 เมษายน ค.ศ. 1989 แฟนบอลลิเวอร์พูลเบียดเสียดกันบนระเบียงเลปปิงเลนของสนามกีฬาฮิลส์โบโร ระหว่างการแข่งขันเอฟเอคัพรอบรองชนะเลิศ ระหว่างลิเวอร์พูลกับนอตทิงแฮมฟอเรสต์ ส่งผลให้แฟนบอลลิเวอร์พูลเสียชีวิต 97 ราย ความแออัดยัดเยียดเป็นผลมาจากการเปิดประตูตามคำสั่งของตำรวจเพื่อบรรเทาความแออัดที่รุนแรงนอกสนาม และความล้มเหลวในการควบคุมแฟนบอลให้ห่างจากคอกตรงกลางที่เต็มอยู่แล้ว รั้วที่ด้านหน้าระเบียงป้องกันไม่ให้แฟนบอลหลบหนีจากการเบียดเสียด

## อ้างอิง

หมวดหมู่:สนามกีฬา
หมวดหมู่:คำศัพท์ฟุตบอล
โรงพยาบาลราชพฤกษ์

**บริษัท โรงพยาบาลราชพฤกษ์ จำกัด (มหาชน)**  (ย่อ RPH) เป็นบริษัทมหาชนจำกัดซึ่งประกอบกิจการสถานพยาบาลประเภทรับผู้ป่วยไว้ค้างคืนภายใต้ชื่อ *โรงพยาบาลราชพฤกษ์* ซึ่งตั้งอยู่ในตำบลในเมือง อำเภอเมืองขอนแก่น จังหวัดขอนแก่น

บริษัทก่อตั้งโรงพยาบาลราชพฤกษ์เมื่อ พ.ศ. 2536 โดยกลุ่มแพทย์มหาวิทยาลัยขอนแก่น ในนาม บริษัท สีฐานการแพทย์ จำกัด เปิดดำเนินการเป็นโรงพยาบาลขนาด 50 เตียงเมื่อวันที่ 1 มีนาคม พ.ศ. 2537 ต่อมาเมื่อ พ.ศ. 2559  ได้ดำเนินการแปลงสภาพเป็นบริษัทมหาชน โดยเปลี่ยนชื่อเป็น *บริษัท โรงพยาบาลราชพฤกษ์ จำกัด (มหาชน)* เริ่มต้นก่อสร้างโรงพยาบาลแห่งใหม่ ขนาด 202 เตียง มูลค่าโครงการกว่า 1,400 ล้านบาท จากข้อมูล พ.ศ. 2563 เพิ่มจำนวนเตียงรับผู้ป่วยค้างคืนเป็น 198 เตียง

โรงพยาบาลแห่งใหม่ออกแบบก่อสร้างนาน 7 ปี โดยทีมนักออกแบบประกอบไปด้วยสถาบันอาศรมศิลป์และกา-ละ-เท-ศะ ผู้มาดูแลงานออกแบบสถาปัตยกรรม โดยกา-ละ-เท-ศะ รับหน้าที่ออกแบบสถาปัตยกรรมภายในด้วย นอกจากนี้ยังมี P Landscape ออกแบบงานภูมิสถาปัตยกรรม รวมถึง LD49 ที่มาดูแลการออกแบบแสงของโรงพยาบาล อาคารได้รับรางวัลดีเด่น Silver Award ประจำปี 2563 จากสมาคมสถาปนิกสยามในพระบรมราชูปถัมภ์

## อ้างอิง

ราชพฤกษ์

หมวดหมู่:โรงพยาบาลเอกชนในประเทศไทย
หมวดหมู่:บริษัทจดทะเบียนในตลาดหลักทรัพย์แห่งประเทศไทย
คิม ดา-มี

**คิม ดา-มี** (; เกิด 9 เมษายน ค.ศ. 1995) เป็นนักแสดงชาวเกาหลีใต้ ซึ่งเป็นที่รู้จักจากการรับบทในภาพยนตร์แนวโลดโผนลึกลับ (action-mystery) เรื่อง ''The Witch: Part 1. The Subversion'' (ค.ศ. 2018)  และเป็นที่รู้จักจากบทบาทของเธอในละครชุดทางโทรทัศน์เกาหลีใต้ เรื่อง *[[ธุรกิจปิดเกมแค้น]]* (Itaewon Class; ค.ศ. 2020) และ *[[ร้อนนั้นเรารักกัน]]* (Our Beloved Summer; ค.ศ. 2021–2022)

## อาชีพ
คิม ดา-มี เริ่มเข้าสู่วงการการแสดงผ่านภาพยนตร์อิสระ เรื่อง *2017 Project With The Same Name* ภาพยนตร์ปกิณกคดีที่ผลิตรายปี โดยรับบทเป็นผู้หญิงที่เพิ่งมีส่วนเกี่ยวข้องกับการเลิกรา ในตอนชื่อ "Hello, My Hard Work"

ในปี ค.ศ. 2020 คิม ดา-มี รับบทใน ละครชุดทางโทรทัศน์เกาหลีใต้ เรื่องแรกของเธอ คือ *[[ธุรกิจปิดเกมแค้น]]* (Itaewon Class) ซึ่งออกอากาศทางช่อง JTBC ของ เจทีบีซี โดยละครชุดเรื่องดังกล่าวได้รับเค้าโครงจากเว็บตูนในชื่อเดียวกัน ผลงานการแสดงของ คิม ดา-มี ใน *[[ธุรกิจปิดเกมแค้น]]* ทำให้เธอได้รับรางวัล *นักแสดงหญิงหน้าใหม่ยอดเยี่ยม ประเภท โทรทัศน์* จาก Baeksang Arts Awards ครั้งที่ 56

ในเดือนมีนาคม ค.ศ. 2021 คิม ดา-มี ยืนยันว่าจะร่วมแสดงในละครชุดเรื่อง *[[ร้อนนั้นเรารักกัน]]* (Our Beloved Summer) กับ ชเว อู-ชิก ซึ่งออกอากาศครั้งแรกในเดือนธันวาคม ปีเดียวกัน ทางช่อง SBS TV ของ เอสบีเอส ละครชุดเรื่องนี้เป็นการกลับมาร่วมงานกันอีกครั้งของ คิม ดา-มี และ ชเว อู-ชิก หลังจากที่เคยร่วมงานกันในภาพยนตร์เรื่อง *The Witch: Part 1. The Subversion*

ในเดือนพฤษภาคม ค.ศ. 2022 คิม ดา-มี ตัดสินใจไม่ต่อสัญญาของเธอกับ ANDMARQ

## ผลงานการแสดง

### ภาพยนตร์

### ละครชุดที่ออกอากาศทางโทรทัศน์

### รายการโทรทัศน์

### มิวสิกวิดีโอ

## รางวัล และการเสนอชื่อเข้าชิง

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากโซล
หมวดหมู่:นักแสดงหญิงชาวเกาหลีใต้ในศตวรรษที่ 21
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงหญิงจากโซล
ฮอสท์ ซินเดอร์มัน

**ฮอสท์ ซินเดอร์มัน** () เป็นนักคอมมิวนิสต์และนักการเมืองชาวเยอรมัน ดำรงตำแหน่งประธานสภารัฐมนตรีคนที่ 2 และประธานหอประชาชนคนที่ 3 ของประเทศเยอรมนีตะวันออก เขาเป็นสมาชิกเพียงคนเดียวของพรรคเอกภาพสังคมนิยมเยอรมนีที่ได้ดำรงตำแหน่งประธานหอประชาชน

ฮอสท์ ซินเดอร์มันเกิดที่นครเดรสเดิน เป็นบุตรของนายคาร์ล ซินเดอร์มัน (Karl Sindermann) นักการเมืองสายสังคมนิยมประชาธิปไตย พี่ชายของเขานามว่าควร์ท ซินเดอร์มัน (Kurt Sindermann) เป็นสมาชิกคอมมิวนิสต์และเคยดำรงตำแหน่งสมาชิกสภารัฐซัคเซินระหว่างปี 1929 ถึง 1933

ฮอสท์ ซินเดอร์มันเข้าร่วมขบวนการยุวชนคอมมิวนิสต์ในปี 1929 และกลายเป็นสมาชิกระดับเจ้าหน้าที่สาขาเดรสเดินในปี 1932 ต่อมา ขบวนการของเขาถูกสั่งห้ามทำกิจกรรมจากรัฐบาลพรรคนาซีในปี 1933 ส่งผลให้เขาถูกจับกุมและจำคุกเป็นเวลาแปดเดือนในข้อหาดำเนินกิจกรรมผิดกฎหมาย 

ในปี 1934 ซินเดอร์มันได้เป็นหัวหน้าแผนกการเมืองของขบวนการยุวชนคอมมิวนิสต์สาขาเดรสเดิน และในปี 1935 เขาก็ถูกจับกุมอีกครั้งในข้อหากบฏต่อแผ่นดิน และถูกขังเดี่ยวเป็นเวลาหกปีในเรือนจำวัลด์ไฮม์ และถูกส่งตัวไปยังค่ายกักกันหลายแห่งในฐานะนักโทษผู้ได้รับความคุ้มครอง จนกระทั่งเขาถูกปลดปล่อยโดยกองทัพสหรัฐในปี 1945 หลังจากนั้นเขาก็กลับไปยังรัฐซัคเซิน และดำเนินกิจกรรมทางการเมืองกับขบวนการคอมมิวนิสต์

## อ้างอิง
* Michael Kubina: *Die SED und ihre Mauer. In: Klaus-Dietmar Henke: Die Mauer. Errichtung, Überwindung, Erinnerung*. Deutscher Taschenbuch-Verlag, München 2011, ISBN 978-3-423-24877-8, S. 87.

หมวดหมู่:นักการเมืองเยอรมัน
หมวดหมู่:หัวหน้ารัฐบาลเยอรมนีตะวันออก
เธอคนเหงากับเขาทั้งเจ็ด

**เธอคนเหงากับเขาทั้งเจ็ด** () เป็นละครโทรทัศน์ไทยปี พ.ศ. 2560 นำแสดงโดย สุทัตตา อุดมศิลป์ พร้อมด้วยนักแสดงชาย 7 คน ได้แก่ กรณ์ ศิริสรณ์ (กั้ง), ตะวัน วิหครัตน์ (เต), โอบนิธิ วิวรรธนวรางค์ (โอบ), ฐานัฐพ์ โล่ห์คุณสมบัติ (ลี), จิรกิตติ์ ถาวรวงศ์ (เมฆ), อรรถพันธ์ พูลสวัสดิ์ (กัน) และ ชลธร คงยิ่งยง (กัปตัน)

ผลิตโดยจีเอ็มเอ็มทีวี และกำกับการแสดงโดย ณัฐพงศ์ มงคลสวัสดิ์ และ ภาวิส เสาร์ศรีอ่อน ซีรีส์นี้เป็น 1 ใน 6 ซีรีส์สำหรับปี 2560 ที่เปิดตัวในงานที่จัดโดย GMMTV เมื่อวันที่ 2 มีนาคม พ.ศ. 2560 ออกอากาศตอนแรกในวันที่ 19 สิงหาคม พ.ศ. 2560 โดยออกอากาศทุกวันเสาร์ เวลา 22:00 น. ทางช่องวัน 31 และ 23:00 น. ทาง ไลน์ทีวี ตามลำดับ 7 ตอนแรกออกอากาศจนถึงวันที่ 30 กันยายน พ.ศ. 2560 ก่อนที่รายการบันเทิงทุกรายการจะยุติเป็นการชั่วคราวในเดือนตุลาคมเพื่อเตรียมงาน พระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ในวันพฤหัสบดีที่ 26 ตุลาคม พ.ศ. 2560 และกลับมาออกอากาศซีรีส์เรื่องนี้ในวันเสาร์ที่ 4 พฤศจิกายน พ.ศ. 2560 โดยออกอากาศตอนสุดท้ายในวันเสาร์ที่ 2 ธันวาคม พ.ศ. 2560

## เรื่องย่อ
นี่คือเรื่องราวของ พัดลม (สุทัตตา อุดมศิลป์) สาวขี้เหงาที่กลัวความรัก อยู่มาวันหนึ่งมีคนบอกเธอว่ามีชายหนุ่มคนหนึ่งใน 7 หนุ่มที่แอบชอบเธอ พัดลมจึงออกเดินทางเพื่อค้นหาว่าใครใน 7 หนุ่มที่แอบรักเธอ

## นักแสดง

### นักแสดงหลัก
* สุทัตตา อุดมศิลป์ รับบท พัดลม
* กรณ์ ศิริสรณ์ รับบท ปก
* ตะวัน วิหครัตน์ รับบท อลัน
* โอบนิธิ วิวรรธนวรางค์ รับบท เจนท์
* ฐานัฐพ์ โล่ห์คุณสมบัติ รับบท เพลย์
* จิรกิตติ์ ถาวรวงศ์ รับบท อิฐ
* อรรถพันธ์ พูลสวัสดิ์ รับบท ลิฟท์ออย
* ชลธร คงยิ่งยง รับบท นีโอ

### '''นักแสดงรับเชิญ'''

* วีรยุทธ จันทร์สุข รับบท เอ็ม
* กรกันต์ สุทธิโกเศศ รับบท กันต์
* ผลิตโชค อายนบุตร รับบท เจซี

## อ้างอิง

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ไทยในคริสต์ทศวรรษ 2010
ตำบลหาดส้มแป้น

**หาดส้มแป้น** เป็นตำบลในอำเภอเมืองระนอง จังหวัดระนอง เป็นที่ตั้งของแหล่งแร่หาดส้มแป้น เป็นแหล่งแร่ที่ผลิตแร่ดีบุก***' [[ทังสเตน|แร่วุลแฟรม]]***' แร่ดินขาวที่สำคัญของประเทศ พื้นที่ส่วนใหญ่อยู่ในเขตอุทยานแห่งชาติน้ำตกหงาว***' [[อุทยานแห่งชาติลำน้ำกระบุรี]]***'
thumb|275x275px|ระนองแคนย่อน ตั้งอยู่ที่บ้านทุ่งคา โดยใช้เส้นทางเดียวกับบ่อน้ำพุร้อนรักษะวาริน เป็นสระน้ำขนาดย่อม ที่โอบล้อมด้วยหุบเขาเหตุที่นี่เป็นแอ่งน้ำล้อมภูเขาแบบนี้ เนื่องมาจากที่นี่เคยเป็นเหมืองแร่เก่ามาก่อน ลักษณะเป็นเหมืองแบบฉีด ทำให้สภาพภูเขาเกิดลักษณะเว้าแหว่ง สวยงามแปลกตา

## ที่ตั้งและอาณาเขต
ตำบลหาดส้มแป้นมีอาณาเขตติดต่อกับอำเภอและจังหวัดข้างเคียง ดังนี้

* **ทิศเหนือ** ติดต่อกับตำบลบางนอน (อำเภอเมืองระนอง) และตำบลบางพระเหนือ (อำเภอละอุ่น)
* **ทิศตะวันออก** ติดต่อกับตำบลพะโต๊ะ (อำเภอพะโต๊ะ จังหวัดชุมพร)
* **ทิศใต้** ติดต่อกับตำบลปากทรง (อำเภอพะโต๊ะ จังหวัดชุมพร)
* **ทิศตะวันตก** ติดต่อกับตำบลหงาวและตำบลบางริ้น (อำเภอเมืองระนอง)

## ประวัติ
ตำบลหาดส้มแป้นเดิมเป็นแหล่งแร่ดีบุกที่สำคัญของจังหวัดระนอง และได้มีชาวจีนกลุ่มหนึ่งเดินทางเข้ามาทำเหมืองแร่ แล้วกลับออกไป และได้บอกกับเจ้าเมืองระนองในขณะนั้นว่าที่ "ห้วยซัมเปี้ยน" มีแร่อุดมมาก คำว่า "ห้วยซัมเปี้ยน" เป็นภาษาจีน แปลว่าลึกเข้าไปในหุบเขาชาวบ้านเรียกว่า "ห้วยซัมเปี้ยน" ต่อมาเพี้ยนเป็น "หาดส้มแป้น" และชื่อนี้เป็นที่แปลกใจของผู้มาท่องเที่ยวจังหวัดระนองเป็นอย่างมาก นักท่องเที่ยวส่วนมากคิดว่าเป็นชื่อหาดทราย ทำให้ต้องเข้ามาเยี่ยมชมในตำบลหาดส้มแป้น เป็นเหตุให้เป็นแหล่งท่องเที่ยวแห่งหนึ่งของจังหวัดระนอง

ปัจจุบันเป็นแหล่งแร่ที่ผลิตแร่ดีบุก และแร่ดินขาวที่สำคัญของประเทศ การทำเหมืองในแหล่งแร่หาดส้มแป้น มีทั้งในส่วนที่ทำเฉพาะเหมืองดีบุก หรือทำทั้งเหมืองดีบุกและเหมืองดินขาว ปัจจุบันมีอุตสาหกรรมในระดับชุมชน เช่น การร่อนแร่ของชาวบ้านและนำแร่ไปขายยังบ้านที่รับชื้อ นอกจากชื่อเสียงในเรื่องของการทำเหมืองแร่มากว่า 100 ปีแล้ว ชุมชนหาดส้มแป้นยังมีทรัพยากรธรรมชาติที่อุดมสมบูรณ์ ทั้งป่าไม้ น้ำตก ลำห้วย ธารน้ำแร่ บ่อน้ำร้อน และวิถีชีวิตความเป็นอยู่ของชุมชนขนาดเล็กที่อาศัยอยู่บนเนินเขา มีแหล่งท่องเที่ยวชุมชนที่น่าสนใจมากมาย เช่น จุดชมทิวทัศน์ทะเลหมอกหาดส้มแป้น 360 องศา

## การแบ่งเขตการปกครอง

### การปกครองส่วนภูมิภาค
ตำบลหาดส้มแป้นแบ่งพื้นที่การปกครองออกเป็น 3 หมู่บ้าน ได้แก่

### การปกครองส่วนท้องถิ่น
ท้องที่ตำบลหาดส้มแป้นมีองค์กรปกครองส่วนท้องถิ่นเพียงแห่งเดียว คือ **องค์การบริหารส่วนตำบลหาดส้มแป้น** ครอบคลุมพื้นที่ตำบลหาดส้มแป้นทั้งหมด เดิมเป็นสภาตำบลหาดส้มแป้นที่จัดตั้งขึ้นใน พ.ศ. 2516 และมีประกาศจัดตั้งเป็นองค์การบริหารส่วนตำบลหาดส้มแป้นในวันที่ 25 ธันวาคม พ.ศ. 2539 โดยมีผลบังคับใช้ในวันที่ 27 มีนาคม พ.ศ. 2540

## ประชากร
พื้นที่ตำบลหาดส้มแป้นประกอบด้วยหมู่บ้านทั้งสิ้นจำนวน 3 หมู่บ้าน มีจำนวนประชากร 3,191 คน แบ่งเป็นชาย 1,576 คน หญิง 1,615 คน (เดือนธันวาคม 2566) เป็นตำบลที่มีประชากรเป็นอันดับ 8 ในอำเภอเมืองระนอง

: 
: 
: 

 ใน พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

หาดส้มแป้น
หาดส้มแป้น
หาดส้มแป้น
คือเธอ

**คือเธอ** สามารถหมายถึง

* ''คือเธอ'' (ละครโทรทัศน์ พ.ศ. 2564)
* ''คือเธอ'' (ละครโทรทัศน์ พ.ศ. 2565)
เธอกับฉัน (แก้ความกำกวม)

**เธอกับฉัน** อาจหมายถึง

* เธอกับฉัน นิตยสารแนววัยรุ่นในอดีตของไทย มีบรรณาธิการบริหารที่เป็นที่รู้จักคือ พชร์ อานนท์ ที่ได้ปั้นนักร้องนักแสดงขึ้นมาในวงการบันเทิงจำนวนมาก
* เธอกับฉัน ภาพยนตร์โทรทัศน์ของไทยเมื่อปี พ.ศ. 2526 ออกอากาศทางช่อง 7 เขียนบทและกำกับโดย ศุภักษร นำแสดงโดย ทนงศักดิ์ ศุภการ  และ อรพรรณ พานทอง 
* เธอกับฉันกับฉัน ภาพยนตร์ไทยในปี พ.ศ. 2566
* เธอกับฉันเพื่อนกันหนึ่งสัปดาห์ การ์ตูนญี่ปุ่น
พรหมชาติ

***พรหมชาติ*** เป็นตำราอันประกอบด้วยองค์ความรู้ที่มาจากดาราโหราศาสตร์โบราณที่แพร่หลายอยู่ในสมัยรัตนโกสินทร์ตอนต้น มีเนื้อหาเกี่ยวกับ คำทำนายเกี่ยวกับชีวิต คำทำนายเกี่ยวกับคู่ครอง การปลูกเรือนและการทำนา การดูฤกษ์ยาม คำทำนายเกี่ยวกับสงกรานต์ รวมถึงคำทำนายในเรื่องศิริมงคล 

ตำราพรหมชาติเป็นตำราที่สืบทอดกันมาตั้งแต่สมัยกรุงศรีอยุธยา เป็นสมุดไทยดำเขียนด้วยตัวอักษรไทย สมัยต้นรัตนโกสินทร์เขียนด้วยลายเส้นสีขาว มีการตีพิมพ์ครั้งแรกในสมัยพระบาทสมเด็จพระจุลจอมเกล้าเจ้าอยู่หัว โดยเอกชน ซึ่งแตกต่างจากตำราอื่น ๆ ในยุคเดียวกันที่องค์กรของรัฐเป็นฝ่ายจัดพิมพ์ ฉบับพิมพ์เก่าสุดเป็นฉบับพิมพ์ของโรงพิมพ์พานิชศุภผล พิมพ์ก่อน พ.ศ. 2455 ไม่ปรากฏชื่อผู้รวบรวม ต่อมาได้มีการพิมพ์ขึ้นอีกหลายครั้งจากหลายโรงพิมพ์และแพร่หลาย โดยในการพิมพ์แต่ละครั้งจะเพิ่มเติมเนื้อหาอื่น ๆ มากขึ้นเรื่อย ๆ

รูปแบบการดูพรหมชาติอันเป็นเอกลักษณ์ คือใช้รหัสภาพที่เกี่ยวเนื่องกับปีนักษัตรแบบจีน แต่ใช้สัตว์แทนลักษณะนิสัยของบุคคลที่เกิดในปีนั้น ๆ แบบไทย ผสมเข้ากับความรู้ทางโหราศาสตร์ของพราหมณ์ที่มีความสัมพันธ์กับตำราโหราศาสตร์ที่อาศัยเกณฑ์คำนวณ คือ *มหาทักษา* (ดูฤกษ์ยามโดยการนับตำแหน่งของดาวอัฏฐเคราห์เวียนทางขวา)

ตำราพรหมชาติล้านนาเป็นตำราที่กล่าวถึงการพยากรณ์ชีวิตของมนุษย์ ตั้งแต่อดีตชาติ ปัจจุบันชาติ และอนาคตชาติ ว่าด้วยโชคชะตาราศีตามปีเกิด เดือนเกิด และวันเกิด ตำรามักเขียนด้วยอักษรและภาษาล้านนาลงในเอกสารโบราณประเภทพับสา

## อ้างอิง

หมวดหมู่:โหราศาสตร์
หมวดหมู่:วรรณกรรมไทย
นรลักษณ์

***ตำรานรลักษณ์*** เป็นตำราโหราศาสตร์ไทยประเภทหนึ่ง ว่าด้วยการทำนายลักษณะดีและร้ายของชายหญิงจากอวัยวะต่าง ๆ บนร่างกาย โดยเฉพาะอวัยะเกี่ยวกับระบบสืบพันธุ์ อันได้แก่ อวัยวะเพศ เต้านม ขนในที่ลับ น้ำกาม กลิ่นกาย และพฤติกรรมของบุคคล เช่น การเดิน การนั่ง การขับถ่ายปัสสาวะ การแสดงออกเรื่องเพศ เป็นต้น เพื่อพยากรณ์เจ้าของลักษณ์นั้น ๆ ในด้านต่าง ๆ เช่น  อายุ โชคลาภ ฐานะทางสังคม คู่ครอง บุตร โรคภัย และอาการผิดปกติต่าง ๆ เป็นต้น การดูลายมือการถือเป็นหนึ่งในนรลักษณ์ศาสตร์แต่เน้นที่สัณฐานของมือและลายเส้นต่าง ๆ ที่อยู่บนฝ่ามือเท่านั้น

สันนิษฐานว่าในสมัยโบราณน่าจะใช้ดูลักษณะผู้น้อยหรือบุคคลใต้บังคับบัญชาเพื่อรายงานให้ผู้เป็นใหญ่ได้ทราบว่าคนเช่นนั้นมีลักษณะที่เป็นคุณหรือเป็นโทษควรคบหาไว้วางใจหรือใช้งานหรือไม่ วรรณกรรมในกลุ่มตำรานรลักษณ์หลายฉบับ หลายสำนวนทั้งที่เป็นใบลาน สมุดไทยดำ สมุดไทยขาว สมุดถือเฝ้า และที่พิมพ์เผยแพร่เป็นหนังสือและสื่ออิเล็กทรอนิกส์แล้ว ต้นฉบับที่พบมีทั้งที่เป็นตำราดูลักษณะดีร้ายของบุคคลโดยเฉพาะและที่แทรกปะปนอยู่กับตำราอื่น ๆ อาทิ ตําราพรหมชาติ‎และตำราแพทย์แผนไทย

## อ้างอิง

หมวดหมู่:โหราศาสตร์
หมวดหมู่:วรรณกรรมไทย
เนเฟรูคาเยต

thumb|จารึกแห่งเรดยูคนุม, เจ้าพนักงานราชสำนักในพระนางเนเฟรูคาเยต (ไคโร 20543)

**เนเฟรูคาเยต** () เป็นเจ้าหญิงแห่งอียิปต์โบราณและพระราชินีจากราชวงศ์ที่สิบเอ็ด โดยทราบพระนามของพระองค์เพียงแค่จากจารึกของเจ้าพนักงานราชสำนักของพระองค์นามว่า เรดยูคนุม ซึ่งพบในเมืองเดนเดรา (ปัจจุบันอยู่ในพิพิธภัณฑ์อียิปต์ ในกรุงไคโร ซีจี 20543) พระองค์อาจจะเป็นพระราชมารดาของฟาโรห์อินโยเตฟที่ 3 ซึ่งมีพระนามว่า เนเฟรู พระองค์ยังได้รับพระสมัญญานามว่า "พระราชธิดาแห่งกษัตริย์" (*z3.t-nỉsw.t*), "พระมเหสีอันเป็นที่รักแห่งกษัตริย์" (*ḥm.t-nỉsw.t mrỉỉ.t=f*) และ "ผู้ประดับประดาแห่งกษัตริย์" (*ẖkr.t-nỉsw. t*) จากสิ่งนี้ พระองค์น่าจะเป็นพระราชธิดาของฟาโรห์อินโยเตฟที่ 1 และเป็นพระมเหสีในฟาโรห์อินโยเตฟที่ 2

นอกจากนี้ ในหลุมฝังพระบรมศพของฟาโรห์อินโยเตฟที่ 3 ยังพบชิ้นส่วนจารึกที่บันทึกนามของสตรีคนหนึ่งว่า เนเฟรูเคา ซิลก์ รอธ ได้โต้แย้งว่า เนเฟรูเคา เป็นเพียงการเขียนที่แตกต่างกันสำหรับชื่อ เนเฟรูคาเยต เนเฟรู น่าจะเป็นเพียงชื่อย่อของ เนเฟรูเคา/เนเฟรูคาเยต

## อ้างอิง

หมวดหมู่:เจ้าหญิงอียิปต์
หมวดหมู่:ราชินีแห่งอียิปต์โบราณ